ai4bharat/Pralekha huggingface dataset:
পেট্রোলিয়ামওপ্রাকৃতিকগ্যাসমন্ত্রক
পেট্রোলে ইথানলের মিশ্রণ
নয়াদিল্লি, ০৮ জুলাই, ২০১৯
তেল বিপণন সংস্থাগুলির মাধ্যমে সরকার ইথানল মিশ্রিত পেট্রোল কর্মসূচি রূপায়িত করছে। বর্তমানে, রাষ্ট্রায়ত্ত তেল বিপণন সংস্থাগুলি পেট্রোলে ১০ শতাংশ অবধি ইথানল মিশ্রণ করে বিক্রি করছে। ২০১৮’র জুন মাসে জৈব জ্বালানি সংক্রান্ত জাতীয় নীতি ২০১৮’র বিজ্ঞপ্তি প্রকাশ করে সরকার ২০৩০ সালের মধ্যে পেট্রোলে ২০ শতাংশ ইথানল মেশানোর লক্ষ্যমাত্রা পূরণের কথা বলেছে। ইথানল মিশ্রিত পেট্রোল কর্মসূচিতে ইথানল ক্রয়ের নির্দিষ্ট মূল্য সরকার ধার্য করেছে।
শিল্প ক্ষেত্র  আইন, ১৯৫১’তে সংশোধন আনার পর কেন্দ্রীয় সরকার নিয়মিতভাবে বিভিন্ন রাজ্য সরকার ও কেন্দ্রশাসিত অঞ্চল প্রশাসনের সঙ্গে আলাপ-আলোচনার মাধ্যমে সংশোধিত আইনটি রূপায়ণের ওপর গুরুত্ব আরোপ করছে। এখনও পর্যন্ত ১২টি রাজ্য, যথা – কর্ণাটক, গোয়া, মহারাষ্ট্র, গুজরাট, বিহার, ছত্তিশগড়, তামিলনাডু, অন্ধ্রপ্রদেশ, পাঞ্জাব, মধ্যপ্রদেশ, হিমাচল প্রদেশ ও হরিয়ানায় সংশোধিত আইনটি গ্রহণ করা হয়েছে। আজ লোকসভায় এক প্রশ্নের লিখিত জবাবে এই তথ্য জানিয়েছেন কেন্দ্রীয় পেট্রোল ও প্রাকৃতিক গ্যাস মন্ত্রী শ্রী ধর্মেন্দ্র প্রধান।
CG/SC/SB
(Visitor Counter : 117
ক্ষুদ্র, অতিক্ষুদ্রওমাঝারিশিল্পমন্ত্রক
সরকার খুচরো এবং পাইকারি ব্যবসাকে ক্ষুদ্র, অতি ক্ষুদ্র ও মাঝারি শিল্পের আওতায় নিয়ে এসেছে
নতুন দিল্লি, ২১ জুলাই, ২০২১
ভারত সরকার গত ২ জুলাই, ২০২১- থেকে খুচরো ও পাইকারি ব্যবসাকে ক্ষুদ্র, অতিক্ষুদ্র ও মাঝারি শিল্পে, এমএসএমই- র আওতায় নিয়ে এসেছে।
সরকারি বিজ্ঞপ্তি, এস ও-২১১৯, ২৬-০৬-২০২০ অনুযায়ী, কোন প্রকল্প বা যন্ত্রপাতি অথবা সরঞ্জাম তৈরির সংস্থার বিনিয়োগের টার্নওভারের ভিত্তিতে ক্ষুদ্র, অতিক্ষুদ্র ও মাঝারি শিল্পের শ্রেণীবিন্যাস করা হয়েছে। গত ১ জুলাই, ২০২১ থেকে এই বিজ্ঞপ্তি কার্যকর করা হয়েছে। এজন্য সংস্থাগুলিকে তাদের দেওয়া নিজস্ব বিবৃতি উদ্যগ আধার মেমোরেন্ডাম, ইউ এ এম- এর মাধ্যমে নিবন্ধীকরণ করতে হবে। যাতে তারা ক্ষুদ্র, অতিক্ষুদ্র ও মাঝারি শিল্পের আওতায় পড়তে পারে।
সরকার জামানত এবং তৃতীয় পক্ষের গ্যারান্টার ছাড়াই এমএসএমই খাতে ঋণদান সহজতর করতে একটি ক্রেডিট গ্যারান্টি স্কিম চালু করেছে। এই প্রকল্পের আওতায় মেম্বার ল্যান্ডিং ইনস্টিটিউশন গুলিকে ২০০ লক্ষ টাকা পর্যন্ত ঋণ দেওয়া যায়। মুম্বাইয়ের ক্রেডিট গ্যারান্টি ফান্ড ট্রাস্ট ফর মাইক্রো এন্ড স্মল এন্টারপ্রাইজেস- এর দেওয়া তথ্য অনুযায়ী, গ্যারান্টির পরিমাণ বর্তমানে ৫৩,৮৬,৭৩৯। এই প্রকল্পের আওতায় এ পর্যন্ত ২,৭২,০০৭.৪২ কোটি টাকা অনুমোদিত হয়েছে।
আত্মনির্ভর ভারত অভিযানের অংশ হিসেবে সরকার দেশের অর্থনীতিকে কে চাঙ্গা করতে শিল্পোদ্যোগীদের সহায়তার জন্য একাধিক উদ্যোগ নিয়েছে।
যার মধ্যে রয়েছে-
১) এমএসএমই গুলির জন্য ২০ হাজার কোটি টাকা ঋণের বন্দোবস্ত।
২) এমএসএমই সহ ব্যবসার জন্য তিন লক্ষ কোটি টাকা জামানত ছাড়া ঋণের ব্যবস্থা।
৩) এমএসএমই স্বনির্ভর ভারত তহবিল- এর মাধ্যমে ৫০ হাজার কোটি টাকা ইকুইটি ইনফিউশন।
৪) এমএসএমই গুলির শ্রেণীবিন্যাসের নতুন সংশোধিত মানদন্ড।
৫) সহজে ব্যবসা করার লক্ষ্যে উদ্যম রেজিস্ট্রেশন মারফত এমএসএমই আওতাভুক্ত হতে নতুনভাবে নিবন্ধীকরণ।
৬) দুশো কোটি টাকা পর্যন্ত সংগ্রহের ক্ষেত্রে কোন বৈশ্বিক দরপত্রের প্রয়োজন নেই।
গত ১ জুন,২০২০- তে 'চ্যাম্পিয়ন্স' নামে একটি পোর্টাল চালু করা হয়েছে। প্রধানমন্ত্রী শ্রী নরেন্দ্র মোদী এটির উদ্বোধন করেছেন। এই পোর্টালের মাধ্যমে অভিযোগ নিরসন এবং এমএসএমই গুলির হোল্ডিং সহ ই-গভর্নেন্স এর অনেকগুলো বিষয় রয়েছে। এছাড়াও, ভারতীয় রিজার্ভ ব্যাংক এমএসএমই গুলির আর্থিক চাপ কমাতে বিভিন্ন ধরনের পদক্ষেপের কথা ঘোষণা করেছে।
আজ লোকসভায় এক লিখিত প্রশ্নের জবাবে কেন্দ্রীয় ক্ষুদ্র, অতিক্ষুদ্র ও মাঝারি শিল্প মন্ত্রী শ্রী নারায়ন রানে এই তথ্য জানিয়েছেন।
CG/ SB
(Visitor Counter : 204
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১০৬ কোটি ৩১ লক্ষ ছাড়িয়েছে
নয়াদিল্লী, অক্টোবর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ১২ লক্ষ ৭৭ হাজার ৫৪২। আজ সকাল ৭টা পর্যন্ত পাওয়া তথ্য অনুযায়ী মোট টিকাকরণের সংখ্যা ১০৬ কোটি ৩০ লক্ষ ২৪ হাজার ২০৫।
মোট টিকাকরণের পরিসংখ্যান নিম্নরূপ :
|
|
স্বাস্থ্যকর্মী
|
|
প্রথমডোজ
দ্বিতীয়ডোজ
|
|
১,০৩,৭৯,১৪১
৯২,২৪,৮৮১
|
|
অগ্রভাগে থাকা করোনা-যোদ্ধা
|
|
প্রথমডোজ
দ্বিতীয়ডোজ
|
|
১,৮৩,৭১,৭০২
১,৫৯,৩৩,৫৯৮
|
|
১৮-৪৪ বছরবয়সী
|
|
প্রথমডোজ
দ্বিতীয়ডোজ
|
|
৪১,৮৯,১৩,৭৪৪
১৪,২৪,০৮,৬১০
|
|
৪৫-৫৯ বছরবয়সী
|
|
প্রথমডোজ
দ্বিতীয়ডোজ
|
|
১৭,৪৯,২৬,৯৩৫
৯,৬৪,৬৬,৮২৩
|
|
৬০ বছরেরবেশিবয়সী
|
|
প্রথমডোজ
দ্বিতীয়ডোজ
|
|
১০,৯৭,৭৯,৯৫৬
৬,৬৭,১৮,৭৮৫
|
|
মোট
|
|
|
|
১,০৬,৩১,২৪,২০৫
দেশে গত ২৪ ঘণ্টায় সুস্থ হয়েছেন ১২ হাজার ৭১৮ জন। এরফলে মহামারীর শুরুর সময় থেকে মোট আরোগ্য লাভ করেছেন ৩ কোটি ৩৬ লক্ষ ৬৮ হাজার ৫৬০ জন।
জাতীয় স্তরে সুস্থতার হার বর্তমানে ৯৮.২০ শতাংশ।
কেন্দ্রীয় সরকারের পাশাপাশি রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলে গত ১২৭ দিনে দৈনিক আক্রান্তের সংখ্যা ৫০ হাজারের নীচে রয়েছে।
গত ২৪ ঘণ্টায় নতুন করে করোনা আক্রান্ত হয়েছেন ১২ হাজার ৫১৪ জন। দেশে সুস্পষ্টভাবে করোনায় আক্রান্তের সংখ্যা বর্তমানে ১ লক্ষ ৯৮ হাজার ৮১৭, যা গত ২৪৮ দিনে সর্বনিম্ন এবং মোট আক্রান্তের ০.৪৬ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে তেমনই গত ২৪ ঘণ্টায় ৮ লক্ষ ৮১ হাজার ৩৭৯টি নমুনা পরীক্ষা করা হয়েছে। এরফলে সামগ্রিকভাবে মোট নমুনা পরীক্ষার সংখ্যা ৬০ কোটি ৯২ লক্ষ ১ হাজার ২৯৪-এ দাঁড়িয়েছে।
দেশে একদিকে যখন নমুনা পরীক্ষার হার লাগাতার বেড়েছে অন্যদিকে তখন সাপ্তাহিক ভিত্তিতে আক্রান্তের হার দাঁড়িয়েছে ১.১৭ শতাংশ, যা গত ৩৮ দিনে ২ শতাংশের নীচে। একইভাবে দৈনিক আক্রান্তের হার দাঁড়িয়েছে ১.৪২ শতাংশ। দৈনিক ভিত্তিতে আক্রান্তের হার গত ২৮ দিন ২ শতাংশের নীচে রয়েছে এবং গত ৬৩ দিন ৩ শতাংশের নীচে।
(CG/ SS/NS
প্রতিরক্ষামন্ত্রক
প্যারাসুট রেজিমেন্টকে প্রেসিডেন্টস কালার্স প্রদান করলেন সেনাপ্রধান
নতুন দিল্লি, ২৩ ফেব্রুয়ারি, ২০২২
প্যারাসুট রেজিমেন্টের চারটি ব্যাটেলিয়নকে মর্যাদাপূর্ণ প্রেসিডেন্টস কালার্স প্রদান করলেন সেনাপ্রধান জেনারেল এমএম নারাভানে। এই চারটি ব্যাটেলিয়ন হল ১১ প্যারাসুট , ২১ প্যারাসুট , ২৩ প্যারাসুট এবং ২৯ প্যারাসুট। বেঙ্গালুরুতে প্যারাসুট রেজিমেন্ট ট্রেনিং সেন্টারে আজ এক আকর্ষণীয় কুচকাওয়াজ অনুষ্ঠানে এই সম্মান প্রদান করা হয়।
প্যারাসুট রেজিমেন্ট হল ভারতীয় সেনাবাহিনীর একটি মর্যাদাপূর্ণ রেজিমেন্ট। স্বাধীনতা পূর্ব ও পরবর্তী ভারতে বিভিন্ন অভিযানে এদের রেকর্ড ঈর্ষনীয়। গাজা, কোরিয়া, বাংলাদেশ, শ্রীলঙ্কা, মালদ্বীপ, কচ্ছের রণ, সিয়াচেন, রাজস্থান, পাঞ্জাব, জম্মু ও কাশ্মীর, মণিপুর, নাগাল্যান্ড, অসম সহ বিভিন্ন বৈচিত্রপূর্ণ এলাকায় নানা অপারেশনে এই রেজিমেন্ট প্রভূত খ্যাতি অর্জন করেছে। স্বাধীনতার পর এই রেজিমেন্টের ব্যাটেলিয়নগুলি ৩২ জন সেনাপ্রধানের প্রশস্তিপত্র পেয়েছে। অসাধারণ শৌর্য ও বীরত্বের জন্য এর জওয়ানরা ৮টি অশোক চক্র, ১৪টি মহাবীর চক্র, ২২টি কীর্তি চক্র, ৬৩টি বীর চক্র, ১১৬টি শৌর্য চক্র এবং ৬০১টি সেনা মেডেলে ভূষিত হয়েছেন।
কুচকাওয়াজ পরিদর্শনের পর সেনাপ্রধান প্যারাসুট রেজিমেন্টের বীরত্ব, ত্যাগ ও ঐতিহ্যের সমৃদ্ধ উত্তরাধিকারের উল্লেখ করেন। স্বল্প সময়ের মধ্যে নবগঠিত ইউনিটগুলির চমৎকার কাজের জন্য তাদের প্রশংসা করেন সেনাপ্রধান এবং রেজিমেন্টের সবাইকে গর্বের সঙ্গে জাতির সেবা করার জন্য তাঁর শুভেচ্ছা জানান।
CG/SD/AS/
(Visitor Counter : 117
প্রধানমন্ত্রীরদপ্তর
পুরুষদের ৩০০০ মিটার স্টিপলচেজ-এ সোনা জয়ের জন্য অবিনাশ সাবলে-কে অভিনন্দন প্রধানমন্ত্রীর
নয়াদিল্লি, ১ অক্টোবর, ২০২৩
প্রধানমন্ত্রী শ্রী নরেন্দ্র মোদী চিনের হ্যাংঝাউ-তে এশিয়ান গেমসে পুরুষদের ৩০০০ মিটার স্টিপলচেজ প্রতিযোগিতায় সোনা জয়ের জন্য অবিনাশ সাবলে-কে অভিনন্দন জানিয়েছেন।
এক্স পোস্টে প্রধানমন্ত্রী বলেছেন :
“একটি অনন্যসাধারণ জয় ভারতকে আবার গর্বিত করল! অপ্রতিরোধ্য @avinash৩০০০ মিটার-কে পুরুষদের ৩০০০ মিটার স্টিপলচেজ ইভেন্টে সোনা জয়ের জন্য আমি অভিনন্দন জানাচ্ছি। তাঁর আরও সাফল্য কামনা করে শুভেচ্ছা জানাই।”
(PG/MP/DM
স্বাস্থ্যওপরিবারকল্যাণমন্ত্রক
কোভিড-১৯এর বিষয়ে সর্বশেষ তথ্য
দেশে এখন কোভিড-১৯ সংক্রমণে চিকিৎসাধীনের থেকে সুস্থ হয়ে যাওয়ার সংখ্যা ৫০,০০০-এর বেশী
সুস্থ হয়ে ওঠার হার বৃদ্ধি পেয়ে হয়েছে ৫৫.৪৯ শতাংশ
নতুনদিল্লি, ২১ জুন, ২০২০
দেশে কোভিড-১৯এ সংক্রমিতরা আরো বেশী সংখ্যায় সুস্থ হয়ে উঠছেন। ১৩,৯২৫ জন রোগী গত ২৪ ঘন্টায় সুস্থ হয়েছেন। ফলে মোট সুস্থ হয়ে ওঠার সংখ্যা ২,২৭,৭৫৫ জন। অর্থাৎ কোভিড সংক্রমিতদের সুস্থ হয়ে ওঠার হার বৃদ্ধি পাচ্ছে। এই মুহূর্তে এর পরিমাণ ৫৫.৪৯শতাংশ। বর্তমানে ১,৬৯,৪৫১ জন কোভিড-১৯এ সংক্রমিত রোগী চিকিৎসকদের তত্ত্বাবধানে রয়েছেন। অর্থাৎ আজকের হিসেব অনুযায়ী চিকিৎসাধীন রোগীদের থেকে ৫৮,৩০৫জন বেশী সুস্থ হয়ে উঠেছেন।
এখন নমুনা পরীক্ষা করার জন্য দেশে পরীক্ষাগারের সংখ্যা বৃদ্ধি পেয়েছে। সরকারী পরীক্ষাগার ৭২২টি ও বেসরকারি পরীক্ষাগার ২৫৯টি ౼অর্থাৎ মোট ৯৮১টি পরীক্ষাগার রয়েছে। এর মধ্যে ৩৫৪টি সরকারী ও ১৯৩টি বেসরকারী পরীক্ষাগারে  রিয়েল টাইম পিসিআরের মাধ্যমে , ৩৪১টি সরকারি ও ১৭টি বেসরকারী পরীক্ষাগারে  ট্রুন্যাটের মাধ্যমে এবং ২৭টি সরকারি ও ৪৯টি বেসরকারী পরীক্ষাগারে  সিবিন্যাটের মাধ্যমে নমুনা পরীক্ষা করা হচ্ছে।
গত ২৪ ঘন্টায় ১,৯০,৭৩০টি নমুনা পরীক্ষা করা হয়েছে। এ পর্যন্ত মোট ৬৮,০৭,২২৬টি নমুনার পরীক্ষা হয়েছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
রেলমন্ত্রক
ভারতীয় রেল গরিব কল্যাণ রোজগার অভিযানের আওতায় ৪ঠা সেপ্টেম্বর পর্যন্ত ৮ লক্ষ ৯ হাজারেরও বেশি শ্রমদিবস তৈরি করেছে
নয়াদিল্লি, ০৮ সেপ্টেম্বর, ২০২০
ভারতীয় রেল গরিব কল্যাণ রোজগার অভিযানের আওতায় বিহার, ঝাড়খন্ড, মধ্যপ্রদেশ, ওডিশা, রাজস্থান ও উত্তর প্রদেশ – এই ৬টি রাজ্যে ৪ঠা সেপ্টেম্বর পর্যন্ত ৮ লক্ষ ৯ হাজার ৪৬টি শ্রম দিবস তৈরি করেছে। রেলমন্ত্রী শ্রী পীযূষ গোয়েল এই কর্মসূচির আওতায় ঐ ৬টি রাজ্যে প্রবাসী শ্রমিকদের কর্মসংস্থানের সুযোগ এবং রূপায়িত প্রকল্পগুলির ওপর তীক্ষ্ণ নজর রাখছেন। এই রাজ্যগুলিতে প্রায় ১৬৪টি রেল পরিকাঠামো সংক্রান্ত প্রকল্প রূপায়িত হচ্ছে।
গরিব কল্যাণ রোজগার অভিযানের আওতায় এই ৬টি রাজ্যে গত ৪ঠা সেপ্টেম্বর পর্যন্ত বিভিন্ন কর্মসূচি রূপায়ণের কাজে ১২ হাজার ২৭৬ জন শ্রমিককে কাজে লাগানো হয়েছে এবং মজুরি খাতে খরচ হয়েছে ১ হাজার ৬৩১ কোটি ৮০ লক্ষ টাকা।
রেল কর্তৃপক্ষ এই ৬টি রাজ্যের পাশাপাশি, যে ১১৬টি জেলায় বিভিন্ন প্রকল্প রূপায়ণের কাজ চলছে, সেখানে নোডাল আধিকারিক নিয়োগ করেছে, যাতে প্রকল্পের কাজকর্ম সুষ্ঠুভাবে রূপায়ণে সংশ্লিষ্ট রাজ্য সরকারগুলির সঙ্গে সমন্বয় বজায় রাখা যায়।
রেল এই ৬টি রাজ্যে গরিব কল্যাণ রোজগার অভিযানের আওতায় একাধিক পরিকাঠামো উন্নয়ন সংক্রান্ত কাজকর্ম সম্পাদন করছে। এগুলির মধ্যে রয়েছে – লেভেল ক্রসিং অভিমুখে যাওয়া সড়কের রক্ষণা-বেক্ষণ, রেল লাইন বরাবর খাল বা নর্দমাগুলির উন্নয়ন ও সংস্কার, রেল স্টেশনগামী সংযোগকারী সড়ক নির্মাণ ও তার রক্ষণা-বেক্ষণ রেলের জমিতে বৃক্ষ রোপণ প্রভৃতি রয়েছে। উল্লেখ করা যেতে পারে, প্রধানমন্ত্রী শ্রী নরেন্দ্র মোদী গ্রামাঞ্চলে ব্যাপক কর্মসংস্থান সৃষ্টির জন্য গরিব কল্যাণ রোজগার অভিযানের সূচনা করেন। এই অভিযানের আওতায় কোভিড-১৯ জনিত বিপর্যয়ের সম্মুখীন নিজ গ্রামে ফিরে আসা প্রবাসী শ্রমিক এবং গ্রামবাসীদের জন্য নিজের এলাকাতেই জীবন-জীবিকার সুযোগ প্রদান করা।
শ্রী মোদী এই কর্মসূচি ঘোষণা করে ৫০ হাজার কোটি টাকার তহবিল সংস্থানের কথাও ঘোষণা করেন।
অভিযানের আওতায় মিশন মোড-ভিত্তিতে ঐ কয়েকটি রাজ্যের ১১৬টি জেলায় ২৫টি পৃথক পৃথক ক্ষেত্রে একাধিক কর্মসূচি রূপায়িত হচ্ছে। এই অভিযানকে সফল করে তোলার লক্ষ্যে একাধিক ১২টি কেন্দ্রীয় মন্ত্রক বা দপ্তরের মধ্যে সমন্বয় গড়ে তোলা হয়েছে, যাতে পরিকাঠামো সংক্রান্ত কর্মসূচিগুলির রূপায়ণ ত্বরান্বিত করে জীবন-জীবিকার সুযোগ বাড়ানো যায়।
(CG/BD/SB
প্রধানমন্ত্রীরদপ্তর
ভারত ও ইজরায়েলের মধ্যে আনুষ্ঠানিক কূটনৈতিক সম্পর্ক স্থাপনের ৩০ বছর উপলক্ষে প্রধানমন্ত্রীর বিবৃতি
নয়াদিল্লি, ২৯ জানুয়ারি, ২০২২
ভারতের পক্ষ থেকে সমস্ত ইজরায়েলি বন্ধুদের শুভেচ্ছা ও শালোম। আমাদের সম্পর্কে আজ একটি বিশেষ দিন। ৩০ বছর আগে ঠিক আজকের দিনে আমাদের মধ্যে পূর্ণ কূটনৈতিক সম্পর্ক স্থাপিত হয়েছিল।
দুই দেশের মধ্যে এক নতুন অধ্যায়ের সূচনা হয়েছে। অবশ্য, এই অধ্যায় সময়ের মাপকাঠিতে নতুন হলেও, আমাদের দুই দেশের ঐতিহাসিক সম্পর্ক অনেক প্রাচীন। আমাদের দুই দেশের মানুষের মধ্যে কয়েক শতাব্দী প্রাচীন গভীর নৈকট্য রয়েছে।
ভারতের স্বাভাবিক প্রকৃতি অনুযায়ী, কয়েকশ’ বছর ধরে ইহুদি সম্প্রদায়ের মানুষ ভারতীয় সমাজে সম্প্রীতির সঙ্গে বিকাশিত হয়েছেন। এমনকি, ভারতীয় সমাজে কোনরকম বৈষম্য ছাড়াই ইহুদি সম্প্রদায়ের মানুষ সৌভ্রাতৃত্ব বজায় রেখে বসবাস করছেন। আমাদের উন্নয়নের যাত্রাপথে ইহুদি সম্প্রদায় গুরুত্বপূর্ণ অবদান রেখেছে।
আজ যখন সারা বিশ্ব জুড়ে লক্ষ্যণীয় পরিবর্তন ঘটে চলেছে, তখন ভারত-ইজরায়েলের সম্পর্কের গুরুত্ব আরও বেশি তাৎপর্যপূর্ণ হয়ে উঠেছে। ভারত এ বছর স্বাধীনতার ৭৫তম বার্ষিকী উদযাপন করতে চলেছে। একইভাবে, ইজরায়েলও আগামী বছর স্বাধীনতার ৭৫তম বার্ষিকী উদযাপন করবে। একইসঙ্গে, আমাদের দুই দেশ কূটনৈতিক সম্পর্ক স্থাপনের ৩০তম বর্ষ উদযাপন করছে। আর এগুলি সবই পারস্পরিক সহযোগিতার জন্য নতুন লক্ষ্য স্থির করার এক অনুকূল সুযোগ করে দিয়েছে।
৩০ বছরের এই গুরুত্বপূর্ণ মাইলফলকে আমি আরও একবার আপনাদের সকলকে অভিনন্দন জানাই। ভারত-ইজরায়েল বন্ধুত্বপূর্ণ সম্পর্ক আগামী দশকগুলিতেও পারস্পরিক সহযোগিতার ক্ষেত্রে নতুন রেকর্ড গড়ে তুলবে বলেই আমার বিশ্বাস।.
ধন্যবাদ, টোডা রাবা।
বিঃদ্রঃ – এটি প্রধানমন্ত্রীর বক্তব্যের আক্ষরিক অনুবাদ নয়। মূল ভাষণ তিনি হিন্দিতে দিয়েছিলেন।
CG/BD/DM/
(
প্রধানমন্ত্রীরদপ্তর
প্রধানমন্ত্রী দিউ সহ উপকূলীয় অঞ্চলে পরিচ্ছন্নতা ও উন্নয়ন সংক্রান্ত একটি ট্যুইট বার্তা সকলের সঙ্গে ভাগ করে নিয়েছেন
নয়াদিল্লি, ০৭ এপ্রিল, ২০২৩
প্রধানমন্ত্রী শ্রী নরেন্দ্র মোদী উপকূলবর্তী অঞ্চলের পরিচ্ছন্নতা ও উন্নয়ন সংক্রান্ত একটি ট্যুইট বার্তা সকলের সঙ্গে ভাগ করে নিয়েছেন। এখানে দিউ-এর উপকূলের কথা বিশেষ ভাবে উল্লেখ করা হয়েছে।
দমন ও দিউ – এর সাংসদ শ্রী লালুভাই প্যাটেলের ব্লু ফ্ল্যাগ সমুদ্র সৈকত সম্পর্কে একটি ট্যুইট বার্তার প্রত্যুত্তরে প্রধানমন্ত্রী বলেছেন, “দিউ সহ সমুদ্র সৈকতের পরিচ্ছন্নতা ও উন্নয়নের বিষয়ে এই ট্যুইট বার্তায় আকর্ষণীয় সমুদ্রতট ও বেলাভূমির কথা বলা হয়েছে। সংঘবদ্ধভাবে আমাদের ভাবনাচিন্তার পরিবর্তন ঘটালে সমগ্র সমাজ কিভাবে উপকৃত হতে পারে এখানে সেই বিষয়টি প্রতিফলিত হয়েছে”।
PG/CB/SB
(
যুবওক্রীড়াবিষয়কমন্ত্রক
কেন্দ্রীয় ক্রীড়ামন্ত্রী শ্রী কিরেণ রিজিজু অ্যান্টি-ডোপিং ক্ষেত্রে ব্যবহার করার জন্য গুয়াহাটি এনডিটিএল এবং এনআইপিইআর –এর তৈরি প্রথম উল্লেখযোগ্য উপাদানের সূচনা করেছেন
নতুন দিল্লি, ২৮শে জানুয়ারী, ২০২১
কেন্দ্রীয় যুব বিষয়ক এবং ক্রীড়া মন্ত্রী শ্রী কিরেণ রিজিজু গুয়াহাটি জাতীয় ডোপ টেস্টিং পরীক্ষাগার  এবং জাতীয় ফার্মাসিউটিক্য়াল শিক্ষা ও গবেষণা প্রতিষ্ঠান  –এর যৌথ সহযোগিতায় তৈরি অ্যান্টি - ডোপিং ক্ষেত্রে রাসায়নিক পরীক্ষায় ব্যবহারের জন্য একটি যুগান্তকারী উপাদানের সূচনা করেছেন।
অ্যান্টি - ডোপিং ক্ষেত্রে এনডিটিএল –এর এই উল্লেখযোগ্য সমন্বয়কারী এই উপাদানটি বিশ্বে খুব কমই পাওয়া যায় এবং সমস্ত ওয়াল্ড অ্যান্টি – ডোপিং এজেন্সি  পরীক্ষাগারে অ্যান্টি – ডোপিং পরীক্ষার কাজে ব্যবহৃত হবে। গত বছর আগস্ট মাসে এই সাহায্যকারী উপাদানটির তৈরি জন্য এনডিটিএল এবং এনআইপিইআর –এর মধ্যে একটি সমঝোতাপত্র স্বাক্ষরিত হয়েছিল। এই উপাদানটি অ্যান্টি – ডোপিং পরীক্ষাগারে পরীক্ষার দক্ষতা বৃদ্ধিতে বিশেষ সাহায্য করবে। এমনকি যে কোনো খেলাধূলায় স্বচ্ছতা আনার ক্ষেত্রে বিশেষ সাহায্য করবে।
অনুষ্ঠানে কেন্দ্রীয় মন্ত্রী শ্রী কিরেণ রিজিজু বলেন, এই পদার্থটি আকারে ছোট হলেও এর প্রভাব বৃহত্তর। খেলাধূলার ক্ষেত্রে স্বচ্ছতা নিয়ে আসবে এবং যে কোনো রকম প্রতারণা রুখতে সাহায্য করবে। তিনি অ্যান্টি – ডোপিং ক্ষেত্রে পরীক্ষার জন্য সহায়ককারী উপাদানটি তৈরি করার জন্য এনডিটিএল এবং গুয়াহাটির এনআইপিইআর –এর বিজ্ঞানীদের অভিনন্দন জানান।
প্রধানমন্ত্রীরদপ্তর
মহারাষ্ট্রের ভিওয়ান্ডিতে বাড়ি ভেঙে প্রাণহানির ঘটনায় প্রধানমন্ত্রীর শোক জ্ঞাপন
নতুনদিল্লি, ২১শে সেপ্টেম্বর, ২০২০
প্রধানমন্ত্রী শ্রী নরেন্দ্র মোদী মহারাষ্ট্রের ভিওয়ান্ডিতে বাড়ি ভেঙে প্রাণহানির ঘটনায় শোক ব্যক্ত করেছেন।
এক ট্যুইট বার্তায় প্রধানমন্ত্রী বলেছেন,
“ মহারাষ্ট্রের ভিওয়ান্ডিতে বাড়ি ভেঙে পড়ার ঘটনায় আমি মর্মাহত। স্বজনহারাদের সমবেদনা জানাই। আহতদের দ্রুত আরোগ্য কামনা করি। উদ্ধারকাজ চলছে এবং ক্ষতিগ্রস্তদের সব রকমের সহযোগিতা করা হবে। “
CG/CB
(
রাষ্ট্রপতিরসচিবালয়
রাষ্ট্রপতি ভবন এবং রাষ্ট্রপতি ভবন সংগ্রহালয় ১ আগষ্ট থেকে সর্বসাধারণের দর্শনের জন্য খুলে দেওয়া হবে
নতুন দিল্লি, ২৩ জুলাই, ২০২১
রাষ্ট্রপতি ভবন এবং রাষ্ট্রপতি ভবন সংগ্রহালয় ১ আগষ্ট থেকে পুনরায় সর্বসাধারণের দর্শনের জন্য খুলে দেওয়া হবে। করোনা জনিত পরিস্থিতিতে গত ১৪ এপ্রিল থেকে রাষ্ট্রপতি ভবন এবং রাষ্ট্রপতি ভবন সংগ্রহালয় সর্বসাধারণের দর্শনের জন্য বন্ধ করে দেওয়া হয়েছিল।
সরকারি ছুটি ব্যতিরেখে প্রতি সপ্তাহের শনি ও রবিবার রাষ্ট্রপতি ভবন পরিদর্শন করা যায়। আগে থেকে বুক করে দিনে তিনটি পর্যায়ে সর্বসাধারণ রাষ্ট্রপতি ভবন পরিদর্শন করতে পারেন। এই সময় গুলি হচ্ছে, সকাল সাড়ে দশটা থেকে সাড়ে এগারোটা, সাড়ে বারোটা থেকে দেড়টা এবং দুপুর আড়াইটা থেকে সাড়ে তিনটে। এক এক পর্যায়ে মোট ২৫ জন করে দর্শনার্থীরা প্রবেশ করতে পারেন।
অন্যদিকে, রাষ্ট্রপতি ভবন সংগ্রহালয় সর্বসাধারণের জন্য খোলা থাকে সপ্তাহের ছয়দিন, মঙ্গলবার থেকে রবিবার পর্যন্ত। সরকারি ছুটি ব্যতিরেখে আগে থেকে বুক করে এই সংগ্রহালয় পরিদর্শন করা যায়। রাষ্ট্রপতি ভবন সংগ্রহালয় পরিদর্শনের সময়- সকাল সাড়ে নটা থেকে এগারোটা, সাড়ে এগারোটা থেকে দুপুর একটা, বেলা দেড়টা থেকে বিকেল তিনটে এবং বিকেল সাড়ে তিনটে থেকে পাঁচটা।
প্রতিটি পর্যায়ে ৫০ জন দর্শনার্থী প্রবেশ করতে পারবেন।
দর্শনার্থীর রাষ্ট্রপতি ভবন এবং রাষ্ট্রপতি ভবন সংগ্রহালয় পরিদর্শনের জন্য অনলাইনে বুক করতে পারবেন।
এর ওয়েবসাইট নম্বর-
https://presidentofindia.nic.in
Or, https://rashtrapatisachivalaya.gov.in
Or, https://rbmuseum.gov.in
CG/SB
(Visitor Counter : 127
স্বাস্থ্যওপরিবারকল্যাণমন্ত্রক
দেশে এইমস
নয়াদিল্লী, ১১ ফেব্রুয়ারি, ২০২০
দিল্লীর এইমস হাসপাতাল ছাড়াও ভোপাল, ভুবনেশ্বর, যোধপুর, পাটনা, রায়পুর, হৃষিকেশে প্রধানমন্ত্রী স্বাস্হ্য সুরক্ষা যোজনার আওতায় ৬টি নতুন এইমস হাসপাতালে ২০১৪ সালের আগে থেকেই আংশিকভাবে কাজ শুরু হয়েছে। এই ৬টি এইমস-এ হাসপাতালে ২০১২ সাল থেকে এমবিবিএস পাঠক্রম এবং নার্সিং প্রশিক্ষণে ভর্তি প্রক্রিয়া শুরু হয়েছে। এই ৬টি এইমস হাসপাতালে প্রথম পর্যায়ে পূর্ণ মাত্রায় কাজ শুরু হয়েছে। জরুরি পরিষেবা, ট্রমা এবং ব্লাড ব্যাঙ্ক পরিষেবাও এই ৬টি নতুন এইমস হাসপাতালে চালু করা হয়েছে। ধীরে ধীরে এই পরিষেবা আরও চালু করা হবে। এই এইমস হাসপাতালগুলিতে বর্তমানে প্রতিদিন গড়ে ১৫ হাজারেরও বেশি রোগী বর্হিবিভাগে পরিষেবা নিয়ে থাকেন।
গত ৫ বছরে কেন্দ্রীয় সরকার দেশে ১৫টি নতুন এইমস হাসপাতাল তৈরির অনুমোদন দিয়েছে। ২০১৫ সালের ৭ই অক্টোবর কেন্দ্রীয় মন্ত্রিসভা পশ্চিমবঙ্গের কল্যাণীতে এইমস হাসপাতাল তৈরির অনুমোদন দেয়। এই হাসপাতাল তৈরির জন্য ১ হাজার ৭৫৪ কোটি টাকা বরাদ্দ করা হয়েছে। ২০২০র সেপ্টেম্বর মাসের মধ্যে এই হাসপাতাল তৈরির সময়সীমা নির্ধারণ করা হয়েছে।
রাজ্য সভায় আজ এক প্রশ্নের লিখিত উত্তরে এই তথ্য জানিয়েছেন স্বাস্হ্য ও পরিবার কল্যাণ প্রতিমন্ত্রী শ্রী অশ্বিনী কুমরা চৌবে।
CG/ SS /NS
(Visitor Counter : 138
প্রধানমন্ত্রীরদপ্তর
স্মারক নিলামের সময়সীমা বাড়িয়ে ১২ তারিখ পর্যন্ত করা হয়েছে
নয়াদিল্লি, ০৭ অক্টোবর, ২০২২
প্রধানমন্ত্রী শ্রী নরেন্দ্র মোদী জানিয়েছেন যে, প্রধানমন্ত্রী স্মারক নিলাম ২০২২ – এর সময়সীমা বাড়িয়ে এ মাসের ১২ তারিখ পর্যন্ত করা হয়েছে।
কেন্দ্রীয় সংস্কৃতি মন্ত্রকের এক ট্যুইটের জবাবে প্রধানমন্ত্রী তাঁর ট্যুইটে বলেন, “বিগত কয়েক বছরে আমি যেসব বিশেষ স্মারক উপহার পেয়েছি, এগুলি তার মধ্যে। এই স্মারক নিলাম নিয়ে জনগণের আকাঙ্খাকে সম্মান জানিয়ে এর সময়সীমা বাড়িয়ে ১২ তারিখ করা হয়েছে। আসুন, এতে অংশ নিন”।
PG/PM/SB
(
প্রতিরক্ষামন্ত্রক
রাফাল যুদ্ধ বিমান ক্রয় মামলায় সুপ্রিম কোর্টের নির্দেশ
নয়াদিল্লি, ১০ এপ্রিল, ২০১৯
সুপ্রিম কোর্ট আজ  ৩৬টি রাফাল যুদ্ধ বিমান ক্রয় মামলার বিষয়ে একটি আদেশনামা জারি করেছে।
পুর্নবিবেচনার জন্য দাখিল করা আবেদনগুলিতে, আবেদনকারীরা নথির ওপর নির্ভর করেছেন। তারমধ্যে কয়েকটি নথি জনসমক্ষে পেশ করা সম্ভব হয়নি। কেন্দ্রীয় সরকার এ ব্যাপারে আপত্তি তুলে জানিয়েছে যে, পুর্নবিবেচনার সময় উক্ত নথিগুলিকে গোপন হিসেবে বিচার না-ও করা যেতে পারে।
সুপ্রিম কোর্ট আজ এক আদেশে জানিয়েছে আদালত আবেদনগুলি পুনর্বিবেচনার সময় নথিগুলি খতিয়ে দেখার সিদ্ধান্ত গ্রহণ করেছে। পুর্নবিবেচনার আবেদনগুলির শুনানী এখনও শুরু হয়নি।
সর্বোচ্চ আদালত গত ১৪ই ডিসেম্বর তার যুক্তিসঙ্গত এক নির্দেশে ইতিপূর্বেই রিট পিটিশনগুলি খারিজ করে দিয়েছে।
আবারও উল্লেখ করা হচ্ছে যে আবেদনকারীরা জাতীয় নিরাপত্তা ও প্রতিরক্ষা সংক্রান্ত বিষয়ে অভ্যন্তরীণ গোপন আলাপ-আলোচনার ব্যাপারে কিছু বাছাই করা ও অসম্পূর্ণ ছবি সম্বলিত নথিগুলি পেশ করেছে। কিভাবে সমস্যাগুলির সমাধান করা হয়েছে এবং যথোপযুক্ত কর্তৃপক্ষের প্রয়োজনীয় সম্মতি গ্রহণ করা হয়েছে কিনা, আবেদনকারীরা তা জানাতে ব্যর্থ হয়েছে।
কেন্দ্রীয় সরকার মহামান্য সুপ্রিম কোর্টের আদেশ অনুযায়ী প্রয়োজনীয় তথ্য আদালত এবং আবেদনকারীদের কাছে পেশ করেছে। তাছাড়া তথ্যগুলি আদালত নির্দেশিত পদ্ধতিতেই পেশ করা হয়েছে। সিএজি-র প্রয়োজনীয় প্রত্যেকটি রেকর্ড এবং ফাইল-ও সরকার জমা করেছে। জনসমক্ষে কিছু স্পর্শকাতর ও গোপন তথ্য ফাঁস হয়ে যাওয়ার বিষয়টিই সরকারের উদ্বেগের কারণ বলে জনানো হয়েছে।
CG/SC/NS
(Visitor Counter : 104
প্রধানমন্ত্রীরদপ্তর
শ্যামজী কৃষ্ণ বর্মার জন্ম জয়ন্তীতে প্রধানমন্ত্রীর শ্রদ্ধার্ঘ্য
নতুন দিল্লি, ০৪ অক্টোবর, ২০২১
প্রধানমন্ত্রী শ্রী নরেন্দ্র মোদী আজ শ্যামজী কৃষ্ণ বর্মার জন্ম জয়ন্তীতে শ্রদ্ধা জ্ঞাপন করেছেন। একই সঙ্গে প্রধানমন্ত্রী ২০০৩ সালে সুইৎজারল্যান্ড থেকে শ্যামজী কৃষ্ণ বর্মার চিতাভষ্ম দেশে ফিরিয়ে নিয়ে আসা এবং ২০১৫ সালে ব্রিটেন থেকে তাঁর পুনঃপ্রতিষ্ঠিত শংসাপত্র ফিরিয়ে নিয়ে আসার কথা স্মরণ করেন।
একাধিক ট্যুইট বার্তায় প্রধানমন্ত্রী জানিয়েছেন,
“মহান বিপ্লবী, স্বাধীনতা সংগ্রামী শ্যামজী কৃষ্ণ বর্মার জন্মদিনে তাঁকে শ্রদ্ধার্ঘ্য। দেশকে দাসত্ব থেকে মুক্ত করার জন্য তিনি জীবন উৎসর্গ করেছিলেন। স্বাধীনতা সংগ্রামে তাঁর অবদান কখনো ভোলায় নয়।
শ্যামজী কৃষ্ণ বর্মার জন্ম জয়ন্তীতে শ্রদ্ধার্ঘ্য।
আমি ২০০৩ সালে সুইৎজারল্যান্ড থেকে শ্যামজী কৃষ্ণ বর্মার চিতাভষ্ম ফিরিয়ে নিয়ে আসার সুযোগ পেয়ে নিজেকে ধন্য বলে মনে করেছি এবং ২০১৫ সালে আমার ব্রিটেন সফরের সময় তাঁর পুনঃপ্রতিষ্ঠিত হওয়ার শংসাপত্র গ্রহণ করি। এটি গুরুত্বপূর্ণ যে, তরুণ ভারত তাঁর সাহস ও উদারতা সম্পর্কে আরও বেশি করে জানতে আগ্রহী।”
CG/SS/SKD/
(
প্রধানমন্ত্রীরদপ্তর
আফগানিস্তানের রাষ্ট্রপতিকে ধন্যবাদ জানালেন প্রধানমন্ত্রী
নয়াদিল্লি, ২৩ মার্চ, ২০২০
প্রধানমন্ত্রী শ্রী নরেন্দ্র মোদী কোভিড-১৯ আপৎকালীন তহবিলে আর্থিক অনুদানের জন্য আফগানিস্তানের রাষ্ট্রপতি শ্রী আসরফ গনি’কে ধন্যবাদ জানিয়েছেন।
এক ট্যুইটে প্রধানমন্ত্রী বলেছেন, “আমাদের দক্ষিণ এশিয়ার প্রতিবেশীদের মধ্যে সহমর্মিতার নিদর্শন হিসাবে কোভিড-১৯ আপৎকালীন তহবিলে ১ মিলিয়ন মার্কিন ডলার অনুদানের জন্য আফগানিস্তানকে ধন্যবাদ। তাশাক্কুর রাষ্ট্রপতি আসরফ গনি”।
CG/BD/SB
(Visitor Counter : 53
প্রধানমন্ত্রীরদপ্তর
প্রধানমন্ত্রী গান্ধী স্মৃতি প্রার্থনা স্থলে যোগ দিয়েছেন
নয়াদিল্লি, ৩০ জানুয়ারি, ২০২৩
প্রধানমন্ত্রী শ্রী নরেন্দ্র মোদী আজ সকালে নতুন দিল্লির গান্ধী স্মৃতিতে প্রার্থনা সভায় যোগ দেন।
প্রধানমন্ত্রী ট্যুইট করে জানিয়েছেন :
“আজ একটু আগেই গান্ধী স্মৃতিতে প্রার্থনা সভায় যোগ দিলাম।”
(PG/AP/DM
প্রধানমন্ত্রীরদপ্তর
ছত্তিশগড়ের প্রতিষ্ঠা দিবসে রাজ্যবাসীকে প্রধানমন্ত্রীর শুভেচ্ছা
নয়াদিল্লি, ০১ নভেম্বর, ২০১৯
প্রধানমন্ত্রী শ্রী নরেন্দ্র মোদী ছত্তিশগড়ের প্রতিষ্ঠা দিবসে রাজ্যবাসীকে শুভেচ্ছা জানিয়েছেন।
প্রধানমন্ত্রী ছত্তিশগড়কে প্রাকৃতিক সৌন্দর্যে সমৃদ্ধ বলে বর্ণনা করেছেন। বিবিধ সংস্কৃতির সঙ্গম-স্থল এই রাজ্য ভবিষ্যতে উন্নয়নের পথে অগ্রসর হোক – তিনি তা কামনা করেন।
SSS/CB/SB
(Visitor Counter : 44
স্বাস্থ্যওপরিবারকল্যাণমন্ত্রক
প্রধানমন্ত্রী কোভিড-১৯ এর সর্বশেষ পরিস্থিতি এবং টিকাকরণের প্রস্তুতির পর্যালোচনা করেছেন
লোহরি, মকর সংক্রান্তি, পোঙ্গল, মাঘ বিহু ইত্যাদি আসন্ন উৎসবের পর ১৬ই জানুয়ারি থেকে টিকাকরণ শুরু হবে
প্রায় ৩ কোটি স্বাস্থ্য কর্মী ও প্রথম সারিতে থাকা কর্মীদের অগ্রাধিকার দেওয়া হবে
প্রায় ২৭ কোটি পঞ্চাশোর্ধ্ব এবং বিভিন্ন জটিল অসুখে ভোগা ৫০ বছরের কম বয়সীরা এর পর টিকা পাবেন
নতুন দিল্লি, ০৯ জানুয়ারি, ২০২১
প্রধানমন্ত্রী শ্রী নরেন্দ্র মোদীর পৌরহিত্যে আজ কোভিড-১৯ এর সর্বশেষ পরিস্থিতি এবং রাজ্য ও কেন্দ্রশাসিত অঞ্চলগুলিতে কোভিড টিকাকরণের প্রস্তুতি নিয়ে একটি উচ্চ পর্যায়ের বৈঠক অনুষ্ঠিত হয়েছে। এই বৈঠকে ক্যাবিনেট সচিব, প্রধানমন্ত্রীর প্রধান সচিব, স্বাস্থ্য সচিব সহ অন্যান্য পদস্থ আধিকারিকরা যোগ দিয়েছেন।
কোভিড-১৯ এর ব্যবস্থাপনা সংক্রান্ত বিভিন্ন বিষয় নিয়ে প্রধানমন্ত্রী একটি বিস্তারিত ও সর্বাঙ্গীন পর্যালোচনা করেছেন। কোভিশিল্ড ও কো-ভ্যাকসিন – এই দুটি টিকা নিরাপদ এবং রোগ প্রতিরোধ ক্ষমতা বাড়ানোর প্রমাণ দেওয়ার পর জাতীয় নিয়ন্ত্রক সংস্থা আপৎকালীন ভিত্তিতে এই টিকা দুটি ব্যবহারে অনুমতি দিয়েছে।
বিভিন্ন রাজ্য ও কেন্দ্রশাসিত অঞ্চলের সঙ্গে টিকাকরণের প্রস্তুতি নিয়ে কেন্দ্র কতটা তৎপর বৈঠকে সেটি প্রধানমন্ত্রীকে জানানো হয়েছে। জনসাধারণের অংশগ্রহণ অর্থাৎ জনভাগিদারী, নির্বাচনের সময় বুথ সামলানোর কৌশলের মতো অভিজ্ঞতা, সর্বজনীন টিকাকরণ কর্মসূচী, বর্তমান স্বাস্থ্য পরিষেবা অক্ষুণ্ণ রাখা, বৈজ্ঞানিক ও প্রথাগত বিভিন্ন নিয়মের সঙ্গে আপোষ না করা, সব রকমের সাধারণ পরিচালন পদ্ধতি মেনে এবং প্রযুক্তির মাধ্যমে যথাযথভাবে টিকাকরণের বিষয়টি পুরো প্রক্রিয়ায় গুরুত্ব পাবে।
কোভিড-১৯ টিকা প্রথমে স্বাস্থ্য কর্মী ও সামনের সারিতে থাকা কর্মীদের দেওয়া হবে। এঁদের সংখ্যা প্রায় ৩ কোটি। পরবর্তী পর্যায়ে প্রায় ২৭ কোটি নাগরিক যাঁদের বয়স ৫০ এর বেশি এবং ৫০-এর কম যেসমস্ত ব্যক্তি বিভিন্ন জটিল অসুখে ভুগছেন তাঁদের দেওয়া হবে।
কো-উইন টিকা সরবরাহ ব্যবস্থাপনা সম্পর্কে বৈঠকে প্রধানমন্ত্রীকে জানানো হয়েছে। এই অনন্য ডিজিটাল মঞ্চটি টিকা মজুত রাখা, কত তাপমাত্রায় টিকাকে মজুত রাখা হচ্ছে এবং কারা কারা টিকা পাচ্ছেন সেই সমস্ত তথ্য সঞ্চিত রাখবে। এর মাধ্যমে সর্বস্তরের টিকাকরণের সঙ্গে যুক্ত ব্যক্তিরা সাহায্য পাবেন। এই ব্যবস্থায় যাঁরা টিকা নেবেন তাঁদের নাম নথিভুক্তকরণ, পরিচয় যাচাই করা এবং টিকাকরণের পর একটি ডিজিটাল শংসাপত্র দেওয়া হবে। ইতিমধ্যেই ৭৯ লক্ষ সুবিধাভোগী তাঁদের নাম নথিভুক্ত করেছেন।
যাঁরা টিকা দেবেন তাঁরা যেহেতু এই টিকাকরণের প্রক্রিয়ায় সব থেকে গুরুত্বপূর্ণ তাই তাঁদের প্রশিক্ষণের পদ্ধতির বিষয়ে বিস্তারিত জানানো হয়েছে। টিকাকরণ আধিকারিক, শীতল সরবরাহ ব্যবস্থাপনার সঙ্গে যুক্ত আধিকারিকরা সহ বিভিন্ন প্রশিক্ষকদের জাতীয় স্তরে প্রশিক্ষণ দেওয়ার কাজ শেষ হয়েছে। এই প্রক্রিয়ায় ২,৩৬০ জন প্রশিক্ষিত হয়েছেন। এপর্যন্ত রাজ্য, জেলা ও ব্লক স্তরে ৬১ হাজার টিকাকরণ কর্মসূচীর ম্যানেজার, ২ লক্ষ কর্মী এবং এই কাজের সহায়তা করবেন এরকম আরও ৩ লক্ষ ৭০ হাজার কর্মীকে প্রশিক্ষণ দেওয়া হয়েছে।
প্রধানমন্ত্রীকে বৈঠকে দেশজুড়ে যে তিনটি পর্যায়ে টিকাকরণের মহড়া দেওয়া হয়েছে সেই বিষয়েও জানানো হয়েছে। ৩৩টি রাজ্য ও কেন্দ্রশাসিত অঞ্চলে ৬১৫টি জেলায় ৪,৮৯৫টি কেন্দ্রে গতকাল তৃতীয় পর্যায়ের টিকাকরণের মহড়া শেষ হয়েছে।
বিস্তারিত আলোচনার পর সিদ্ধান্ত হয়েছে লোহরি, মকর সংক্রান্তি, পোঙ্গল, মাঘ বিহু ইত্যাদি আসন্ন উৎসবের পর ১৬ই জানুয়ারি থেকে কোভিড-১৯ এর টিকাকরণ শুরু হবে।